Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: oktatásának irányelvéről” szóló 32/1997. (XI. 5.) MKM rendeletben foglaltaknak.
Paragraph Index: 1504

oktatásának irányelvéről” szóló 32/1997. (XI. 5.) MKM rendeletben foglaltaknak. A tantervek megvalósításához az iskolák rendelkeznek a szükséges feltételekkel, azzal a megszorítással, hogy az egyes tagiskolák és osztályok közötti technikai, felszereltségbeli különbségeket a jövőben csökkenteni kell. A pedagógiai programok etnikai részének megvalósítását szolgálja a nemzetiségi kiegészítő normatív támogatás is, amelyet a közoktatási törvény, valamint a mindenkori költségvetési törvények biztosítanak az ilyen oktatási formákat szervező iskolák fenntartói számára. Hajdúhadház Önkormányzata ezen a címen 1998ban 12 186 000 Ft-ot kapott az állami költségvetésből. Hangsúlyozni szeretnénk, hogy a közoktatási törvény rendelkezése értelmében ez a támogatás csak a kisebbségi oktatás céljaira fordítható. Amennyiben a település vagy az iskola nem a kisebbségi oktatás céljaira fordítja a támogatást, azt kamatostól vissza kell fizetni a Kincstárnak. A cigány felzárkóztató oktatás megszervezésének azonban van egy másik feltétele is. Ilyen programot akkor lehet a cigány tanulók részére szervezni, ha a szülők ebbe beleegyeztek. Vagyis e nélkül gyermekük számára cigány felzárkóztató program nem szervezhető. Ugyanis amennyiben nincs meg ez a hozzájárulás, sem a tanulók, sem a szülők nem élhetnek alapvető jogaikkal. IV. A jogszabályi háttér elemzése A Kotv. rendelkezéseket tartalmaz a tanulók jogairól. A jelen vizsgálat szempontjából kiemelkedő jelentőségűnek tekinthető a 10. § (3) bekezdésének a) pontjában foglalt szabály, mely szerint a gyermeknek, tanulónak joga, hogy képességeinek, érdeklődésének, adottságainak megfelelő nevelésben és oktatásban részesüljön, képességeihez mérten továbbtanuljon, valamint tehetségének felismerése és fejlesztése érdekében alapfokú művészetoktatásban vegyen részt. A törvény a szülők jogainak felsorolását a nevelési-oktatási intézmény szabad megválasztásának jogával kezdi. A

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes